Bolet al djaene tchå

Bolet al djaene tcha

Li bolet al djaene tchå est on magnåve tchampion foirt corant k' on rescontere dins tos les bwès. 

 Discrijhaedje 

Tchampion avou on tchapea emisferike (4 a 10 cm), di coleur bedje a brun-bistre, avou ene cuticule a crevådes dins les kénes on pou vey li rodjåsse tchå, k' a des longs tubes djaene-olive bleuwixhant ledjirmint e divnant pus vîs et des djaene-påle pôres ki bleuwixhèt cwand on les djond, avou on fén djaene-baron pî a fenès coisses, fenmint cabolé ou roylé di rodje. 
Li tchå est a dmey mole et di coleur baron foirt côrsé. Ele bleuwi ledjirmint.
I n' a cåzu pont d' odeur et a on doûs sawoura.   

I vént al tere dins tos les bwès (ossu bén dins les sapéns, ki les bwès a foyes) di l' esté a l' fén d' l' erî-såjhon. 

 Eployaedje 

C' est on tchampion k' on pout mougnî mins i n' est nén di prumire cwålité a cåze di s' manke di consistince et d' personalité.

 Bibiografeye 

Tites des lives e francès k' i gn a avou pus di racsegnes so ç' tchampion la:
 Régis Courtecuisse, Bernard Duhem: Guide des champignons de France et d'Europe (Delachaux & Niestlé, 1994-2000).
 Marcel Bon: Champignons de France et d'Europe occidentale (Flammarion, 2004)
 Dr Ewaldt Gerhardt: Guide Vigot des champignons (Vigot, 1999) - ISBN 2-7114-1413-2
 Roger Phillips: Les champignons (Solar, 1981) - ISBN 2-263-00640-0
 Thomas Laessoe, Anna Del Conte: L'Encyclopédie des champignons (Bordas, 1996) - ISBN 2-04-027177-5
 Peter Jordan, Steven Wheeler: Larousse saveurs - Les champignons (Larousse, 1996) - ISBN 2-03-516003-0
 G. Becker, Dr L. Giacomoni, J Nicot, S. Pautot, G. Redeuihl, G. Branchu, D. Hartog, A. Herubel, H. Marxmuller, U. Millot et C. Schaeffner: Le guide des champignons (Reader's Digest, 1982) - ISBN 2-7098-0031-4
 Henri Romagnesi: Petit atlas des champignons (Bordas, 1970) - ISBN 2-04007940-8